ખેડા જિલ્લામાં તા.૧૪ થી ૧૫ જૂન બે દિવસ ગ્રામ્ય વિસ્તારની ૧૫૦૪ શાળામાં કન્યા કેળવણી મહોત્સવ અને શાળા પ્રવેશોત્સવ ઉજવાશે. જેમાં ધો. ૧માં ૨૦૫૬૮ બાળકોને પ્રવેશ અપાશે અને ધો. ૯માં ૩૦ હજાર વિદ્યાર્થીઓને પ્રવેશ આપવામાં આવશે. આ વર્ષે ધો.૯માં ડ્રોપ રેશિયો ઘટાડવા માટે પ્રાથમિક શાળાના બદલે માધ્યમિક શાળામાં પ્રવેશોત્સવ ઉજવાશે. જે ગામમાં હાઇસ્કૂલ નહીં હોય ત્યાં ગામની પ્રાથમિક શાળાઓમાં પ્રવેશોત્સવ ઉજવાશે. ઉર્જામંત્રી સૌરભભાઇ પટેલ, મુખ્યદંડક પંકજભાઇ દેસાઇ સહિત અન્ય પદાધિકારીઓ તથા ઉચ્ચ અધિકારીઓના હસ્તે બે દિવસમાં જિલ્લાના ૨૦૫૬૮ બાળકોને કુમ કુમ તિલક કરીને મો મીઠું કરાવીને ધો.૧માં પ્રવેશ તથા ધો.૯માં પ્રવેશ અપાશે. આ પ્રસંગે ગામના અગ્રણીઓ તથા વાલીઓ ઉપસ્થિત રહેશે.